Държавен вестник, бр. 2, 2023 г., стр. 7

БРОЙ  2	
Д Ъ Р Ж А В Е Н  В Е С Т Н И К 	
СТР.  7  
и на ниво проект по отношение на разходите, 
които попадат в обхвата на един фонд, но са 
финансирани от друг фонд.
Чл. 3. (1) Средствата от ЕФРР, ЕСФ+, 
ФСП и КФ на ЕС и съответното национално 
съфинансиране постъпват, съхраняват се и се 
разплащат чрез банкови сметки в Българската 
народна банка (БНБ). Схемата на паричните 
потоци на средствата от ЕФРР, ЕСФ+, ФСП 
и КФ на ЕС и кореспондиращото национално 
съфинансиране е представена в приложение 
№ 1.
(2) Плащанията със средствата по ал. 1 се 
извършват в български левове чрез Систе-
мата за електронни бюджетни разплащания 
(СЕБРА).
(3) Валутният курс за изчисляване на 
левовата равностойност на изплатените от 
Европейската комисия аванси по програмите 
или на възстановените разходи по заявления 
за плащане е месечният счетоводен обменен 
курс на Европейската комисия, валиден за 
месеца, през който сумите са били осчетово-
дени в сметките на счетоводния орган.
(4) Курсовите разлики, които възникват 
между месечния счетоводен обменен курс 
на Европейската комисия и обменния курс 
на БНБ, остават в сметките на Националния 
фонд и се считат за ресурс под формата на 
национално съфинансиране.
(5) Изплащането на финансова подкрепа 
от управляващия орган към бенефициент по 
програмата и субекти, изпълняващи финан-
сов инструмент, може да се извършват в евро 
съгласно условията в договора, заповедта или 
споразумението по чл. 2, ал. 1.
Чл. 4. Управляващият орган предоставя 
по електронен път информация на счетовод-
ния орган за лицата, определени да работят 
в СЕБРА, в срок до 5 работни дни от датата 
на издаване или изменение на заповедта за 
определяне на лицата.
Чл. 5. (1) Служителите на управляващия 
орган, които участват в подготовката, изпъл-
нението и управлението на програмата, както 
и членовете на звеното/екипа за управление 
на проекта от страна на бенефициента под-
писват декларация за липса на конфликт на 
интереси по смисъла на чл. 61, параграф 3 
от Регламент (ЕС, Евратом) 2018/1046 на Ев-
ропейския парламент и на Съвета от 18 юли 
2018 г. за финансовите правила, приложими за 
общия бюджет на Съюза, за изменение на ре-
гламенти (ЕС) № 1296/2013, (ЕС) № 1301/2013, 
(ЕС) № 1303/2013, (ЕС) № 1304/2013, (ЕС) 
№ 1309/2013, (ЕС) № 1316/2013, (ЕС) № 223/2014 
и (ЕС) № 283/2014 и на Решение № 541/2014/
ЕС и за отмяна на Регламент (ЕС, Евратом) 
№ 966/2012 (ОВ, L 193, 30/07/2018) (Регламент 
(ЕС, Евратом) 2018/1046).
(2) Декларацията по ал. 1 съдържа мини-
мума от обстоятелства, посочени във формата 
на приложението към Практическото ръко-
водство за ръководители на Европейската 
служба за борба с измамите „Установяване 
на конфликт на интереси в процедури за об-
ществени поръчки за структурни действия“, и 
се съобразява с Насоките на Европейската ко-
мисия относно избягването и управлението на 
конфликти на интереси съгласно Финансовия 
регламент (OВ, C 121/01 от 9 април 2021 г.).
Чл. 6. Управляващият орган извършва 
авансови, междинни и окончателни плащания 
към бенефициентите.
Чл. 7. (1) Управляващият орган извършва 
следните авансови плащания при предоставяне 
на безвъзмездна финансова помощ:
1. за инфраструктурни проекти на стойност 
над 10 млн. лв. и с повече от 50 на сто от 
общата стойност по проекта, предвидени за 
строително-монтажни работи – в размер до 
10 % от стойността на финансовата подкрепа;
2. за публични бенефициенти, които из-
пълняват проекти по програми „Развитие 
на регионите“, „Транспортна свързаност“ и 
„Околна среда“ – в размер до 35 % от стой-
ността на финансовата подкрепа;
3. за финансова подкрепа, представляваща 
държавна или минимална помощ, при условие 
че авансовото плащане се включва в доклад 
за извършена верификация и отговаря на усло-
вията на чл. 91, параграф 5 от Регламент (ЕС) 
№ 2021/1060 на Европейския парламент и на 
Съвета от 24 юни 2021 г. за установяване на 
общоприложимите разпоредби за Европейския 
фонд за регионално развитие, Европейския 
социален фонд плюс, Кохезионния фонд, 
Фонда за справедлив преход и Европейския 
фонд за морско дело, рибарство и аквакултури, 
както и на финансовите правила за тях и за 
Фонд „Убежище, миграция и интеграция“, 
Фонд „Вътрешна сигурност“ и Инструмен-
та за финансова подкрепа за управлението 
на границите и визовата политика (OB, L 
231/159 от 30 юни 2021 г.) (Регламент (ЕС) 
2021/1060) – в размер до 40 % от стойността 
на финансовата подкрепа;
4. за всички останали случаи – в размер до 
20 % от стойността на финансовата подкрепа.
(2) Авансовите плащания се извършват 
след подписване на договора или заповедта 
по чл. 2, ал. 1 и в съответствие с условията, 
определени в тях.
(3) Авансовите плащания по ал. 1, т. 1 и 
за инфраструктурни проекти над 10 млн. лв. 
и с повече от 50 на сто от общата стойност 
по проекта за строително-монтажни работи 
по т. 2 се извършват, както следва:
1. след подписването на договора или запо-
ведта по чл. 2, ал. 1 се извършва плащане в 
размер до 1 % от стойността на финансовата 
подкрепа;